tartuNLP/wikipedia-smugri-20251201 huggingface dataset:
Ilja Karpenko

Ilja Viktorovitš Karpenko (, s. 1. toukokuuta 1986 Novokuznetsk, Neuvostoliitto) on venäläinen karateka. Hän saavutti raskaansarjan EM-hopeaa 2012 ja MM-pronssia 2013. Karpenko on myös vuoden 2011 Venäjän raskaansarjan mestari. Hän on voittanut useasti Kyokushin turnauksissa murskauskilpailun ja pitää hallussaan ennätystä 34 rikottua levyä.
Kilpaura.
2006 Karpenko voitti Venäjän mestaruuskisoissa pronssia ja saavutti myös hopeaa Baikal Cupissa.
2009 Karpenko saavutti hopeaa Venäjän mestaruuskisoissa hävittyään raskaansarjan loppuottelun Goderzi Kapanadzelle.
Karpenko saavutti ensimmäisen Venäjän mestaruutensa 2011. Hän voitti raskaansarjan loppuottelussa Aleksei Medvedevin. Karpenko oli myös mukana World Openissa, jossa hän sijoittui kolmipäiväisessä turnauksessa kahdeksanneksi.
2012 toukokuussa Karpenko eteni Euroopan mestaruuskisoissa loppuotteluun saakka, jossa hän hävisi edellisvuoden mestarille Oleksandr Ieromenkolle.
Karpenko sijoittui neljänneksi Venäjän Cupissa 2013 hävittyään pronssiottelun Roman Meshcheryakoville. Hän saavutti myös MM--pronssia Tokiossa.
Karpenko sijoittui viidenneksi Japanin mestaruuskilpailuissa marraskuussa 2014. Hänet palkittiin turnauksessa parhaasta ottelutekniikasta.
Maaliskuussa 2019 Karpenkon turnaus Venäjä cupissa päättyi välieriin hävittyään raskaassasarjassa Andrei Luzinille. Karpenko voitti Valko-Venäjän Openin huhtikuussa 2019. Loppuottelussa häntä vastaan otteli Ivan Aksenenko. Syyskuussa Karpenko otteli yksittäisen ottelun Andrei Luzinia vastaan Permissa RSBI Martial Arts Marathon -tapahtumassa. Ottelu käytiin nyrkkeilykehässä kolme kolmen minuutin erää. Hän hävisi kamppailun tuomariäänin.
Joulukuussa 2022 pidettiin toinen Venäjän cup, joka käytiin avoimessa painoluokassa. Karpenko sijoittui turnauksessa toiseksi murskauskilpailussa, tameshiwarissa.
Kuonoahven

Kuonoahven eli kuonokirjoahven ("Altolamprologus compressiceps") on kirjoahventen (Cichlidae) heimoon ja afrikankirjoahventen (Pseudocrenilabrinae) alaheimoon kuuluva makean veden kalalaji. Sitä tavataan kotoperäisenä ja laajasti levinneenä Afrikan Tanganjikajärvessä Burundin, Kongon demokraattisen tasavallan, Sambian ja Tansanian alueella. Kuonoahvenen havaittu maksimipituus on 12,3 senttimetriä.
Colón (Panama)

Colón on kaupunki Panamassa. Se on samannimisen maakunnan pääkaupunki. Se sijaitsee Panaman kanavan suulla Karibianmeren rannikolla.
Historia.
Colón perustettiin soiselle Manzanillon saarelle vuonna 1850 Tyynenmeren satamakaupungista Panamasta saapuvan Panaman rautatien päätteeseen. Rautatie rakennettiin Colóniin pengertietä pitkin ja pientä saarta laajennettiin rakennuksia varten. Paikka sai sinne muuttaneilta yhdysvaltalaisilta nimen Aspinwall Panaman rautatien rakennuttamista ajaneen William Henry Aspinwallin mukaan. Paikalliset espanjankieliset asukkaat kutsuivat sitä nimellä Colón Kristoffer Kolumbuksen mukaan. Kun ranskalainen Ferdinand de Lesseps yritti rakentaa Panaman kanavaa 1880-luvulla, paikalle muutti mustia työläisiä Länsi-Intiasta. Colón kärsi huomattavia tuhoja tulipalossa Kolumbian sisällissodan aikana vuonna 1885. Tulipalon ohella elämää kaupungissa vaikeutti sitä ympäröivä suo ja sen myötä leviävä keltakuume.
Yhdysvallat alkoi rakennuttaa Panaman kanavaa vuosien 1903 ja 1914 välillä. Eversti William C. Gorgas oli vastuussa terveysasioista rakennushankkeen aikana ja hän aloitti Colónia ympäröivien soiden kuivatuksen, ja rakennutti kaupunkiin nykyaikaisen viemärijärjestelmän. Kanavahankkeen rakentamisen aikana kaupunkiin asettui lähes 17 000 uutta mustaa työläistä Länsi-Intitan alueelta. Kaupungin asukasluku nousi rakennustöiden alun noin 3 000:sta lukemaan 31 203 vuoteen 1920 mennessä. Kaupunkia ympäröi Yhdysvaltojen hallitsema Panaman kanavavyöhyke, vaikka itse kaupunki ei ollut osa vyöhykettä. Kaupunki kukoisti suuren laman kautta lukuun ottamatta uuden kanavan liikenteen myötä. Se kärsi kuitenkin huomattavasti Omar Torrijosin ja Manuel Noriegan diktatuurimaisilla presidenttikausilla, jolloin huomattava osa kaupungin ylä- ja keskiluokasta muutti muualle. Yhdysvaltojen hyökkäystä Panamaan seuraasi vuosina 1989–1990 laaja ryöstelyjen ja mellakoiden aalto. Kun kanavavyöhyke palautettiin Panamalle 1. joulukuuta 1999 Colóniin liitettiin entisen kanavavyöhykkeen Cristóbal, Rainbow City, Margarita ja Coco Solo, sekä Yhdysvaltain armeijan tukikohta Fort Gulick.
Talous.
Colón on vapaasatama vuodesta 1953, ja nykyisin se on maailman suurimpia verovapaita satamia.
Köyhyys, rikollisuus, huumekauppa ja huumeiden käyttö ovat muodostaneet huomattavan ongelman Colónissa.
Väestö.
Colónin asukasluku oli vuonna 2010 yhteensä 34 655 ja vuonna 2000 vastaava lukema oli 42 133. Suurin osa asukkaista on aikanaan saapuneiden länsi-intialaisten jälkeläisiä tai mestissejä.
Leipyöli

Leipyöli () on kylä Salon kaupungin Perniössä. Kylä sijaitsee Perniön eteläosassa Perniönjoen alajuoksun varrella.
Leipyöli sijaitsee Perniönjoen pohjoisrannalla Aitolahden ja Puopyölin välissä. Joen vastarannalla on Kestrikki ja kylän pohjoisosaa hallitsevan drumliinimuodostelman takana on Kyynämäki. Leipyölin kyläalue on pääosin tasaista peltoa. Pohjoisosassa on metsäistä mäkimaata. Kylässä on Leipöylin kantatila Löfböle sekä siitä lohkottu Uuttulan tila. Muuta rakennuskantaa ei ole.
Leipyöli on asutettu ennen 1300-lukua. Kylä oli vuoteen 1957 asti kantatila Löfbölen muodostama yksinäistila. Löfböle on toiminut historiansa aikana muun muassa augmenttitilana sekä nimismiehen virkatalona.
Omer (Israel)

Omer (hepr. עֹמֶר‎) on kaupunki Israelin Eteläisellä hallintoalueella Beerseban kaupungin vieressä. Sen asukasluku vuonna 2018 oli 7 586.
Maantiede.
Omer sijaitsee Etelä-Israelissa noin kuusi kilometriä Beerseban kaupungista koilliseen. Kaupunki on nimetty viereisen El Omrin kukkulan mukaan.
Historia.
Omerin perustivat vuonna 1961 paikalle muuttanut joukko Beerseban asukkaita. Osa heistä työllistyi paikallisilla tehtailla ja osa ryhtyi maanviljelijöiksi. Maatalouden merkitys on kuitenkin sittemmin vähentynyt ja paikkakunta on samalla kaupungistunut. Oma kuntansa Omerista tuli vuonna 1974.
Talous.
Omerin vieressä sijaitsee teollisuuspuisto, jossa toimii korkean teknologian alan yrityksiä. Teollisuuspuisto työllistää hyvin korkeasti koulutettuja omerilaisia. Omerin miesten ja naisten ansiot ovatkin olleet Israelin eri paikkakunnista korkeimpia.
Väestö.
Omerin asukasluku oli vuoden 2018 lopussa 7 586. Vuonna 2002 vastaava lukema oli 5 840.
The Power of Love (Huey Lewis and the Newsin kappale)

The Power of Love on rockyhtye Huey Lewis and the Newsin kappale vuodelta 1985. Kappale tuli kuuluisaksi "Paluu tulevaisuuteen" -elokuvasta.
Pakapyöli

Pakapyöli () on kylä Salon kaupungin Perniössä. Kylä sijaitsee kantatien 52 varrella kunnan etelälaidalla.
Pakapyöli sijaitsee Perniönjoen laaksossa. Kylän kyläalue ulottuu joelta itään metsäiselle ja kosteikkoiselle kallioalueelle. Kylän itärajan tuntumassa on Isosuo, Noitakirkonmäki ja Hamppijärvi. Kallioalueelta virtaa Lohioja, joka kulkee kylän läpi ja laskee Porinojana Perniönjokeen. Pakapyölin pohjoispuolella sijaitsee Hallissuo ja Liirin kylä. Eteläpuolella on Vähäpyöli ja Latokartano.
Pakapyöli on keskiaikainen uudisasutuskylä. Varhaisin maininta kylästä on vuodelta 1419. Kylä jakautui sittemmin Iso-Pakapyöliin ja Vähä-Pakapyöliin. Isoviha autioitti laajalti Perniön kyliä, mutta Pakapyöli vaikuttaisi selvinneen ajasta varsin vähällä. Isojaon aikaan Iso-Pakapyölissä on ollut kolme tilaa ja Vähä-Pakapyölissä kaksi tilaa. Kylän nykyinen yhtenäinen rakenne on peräisin isojaon ajoilta, joskin 1950-luvulla rakennettu maantie on halkaissut kylän.
Lehavim

Lehavim () on kaupunki Israelin Eteläisellä hallintoalueella lähellä Beerseban kaupunkia. Sen asukasluku vuonna 2018 oli 6 350.
Maantiede.
Lehavim sijaitsee Etelä-Israelissa Negevin autiomaan pohjoisosassa ja Juudean kukkuloiden eteläjuurella. Sen korkeus merenpinnasta on noin 300 metriä. Beerseba sijaitsee Lehavimista noin 15 kilometriä etelään.
Historia.
Lehavim perustettiin vuonna 1985. Tarkoituksena oli perustaa uusi hyvätuloisten asuinalue kohtuullisen matkan päähän, ja hyvien yhteyksien varrelle, Beersebaan nähden. Hankkeen rahoittivat Benei Shimonin aluehallinto ja Israel Land Authority. Oman kunnallisvaltuustonsa Lehavim sai vuonna 1989.
Väestö.
Lehavimin asukasluku oli vuoden 2018 lopussa 6 350. Vuonna 2002 vastaava lukema oli 4 770.
Treasure Master

Treasure Master on Software Creationsin kehittämä ASC Gamesin vuonna 1991 julkaisema tasohyppelyvideopeli Nintendo Entertainment Systemille. Peli oli osa Music Television -kanavan järjestämää kilpailua.
Kilpailu.
Pelin julkaisun jälkeen pelaajilla oli 11. huhtikuuta 1992 aikaa harjoitella pelin läpäisyä. Tämän jälkeen MTV julkaisi salasanan. Syöttämällä tämän salasanan ja pelin sarjanumeron pelin alussa, pelaajat pystyivät avaamaan salaisen kuudennen palkintomaailman. Tämän jälkeen pelaajilla oli keskiyöhön asti aikaa läpäistä koko peli, mukaan lukien palkintomaailma. Jos pelin läpäisi, sai 24-merkkisen koodin. Soittamalla erityiseen hotlineen ja ilmoittamalla kyseisen koodin pelaajilla oli mahdollisuus voittaa yksi 36 252:sta palkinnosta.
Palkinnot.
Kaksi pääpalkinnon voittajaa saivat valita palkintonsa seuraavista:
250 2. sijalle tullutta voittivat kaikki Super Nintendo Entertainment Systemin. 36 000 3. sijalle tullutta voittivat virallisen posterinkokoisen voittajan sertifikaatin.
The Dickiesin diskografia

The Dickies on vuonna 1977 perustettu yhdysvaltalainen punkrock-yhtye.
Janne Oksanen

Janne Oksanen (s. 1994) on suomalainen pianisti.
Ura.
Janne Oksanen soitti ensimmäisen soolokonserttinsa 15-vuotiaana, jonka jälkeen hän on esiintynyt laajasti Suomen lisäksi monissa Euroopan maissa ja Yhdysvalloissa. Keväällä 2018 hän esitti Toivo Kuulan koko pianotuotannon loppuunmyydyssä Musiikkitalon Camerata-salissa Helsingissä. Yle Radio 1 äänitti konsertin. Syksyllä 2019 Alba Records julkaisi Oksasen debyyttialbumin "Kuula: The Piano Works", joka on saanut arvioina muun muassa Helsingin Sanomilta viisi tähteä ja paikan ”Vuoden 2019 parhaat albumit” -listalla. Julkaisua seurasi yli 30 kaupungin konserttikiertue. 
Oksanen on palkittu useissa kansallisissa ja kansainvälisissä kilpailuissa, muun muassa Helmi Vesa 2019, Nordic Piano Competition 2017 (Paras Bach-tulkinta), Leevi Madetoja 2012 ja Citta di Ghioggia 2009. Hän on esiintynyt Academy Winds -orkesterin, Vantaan Nuorten Sinfoniaorkesterin ja Tapiolan Nuorten Sinfonikkojen solistina.
Oksanen on myös monipuolinen pedagogi. Yhdysvalloissa tunnettu ergonominen pianonsoiton lähestymistapa Taubman Approach paransi hänen pitkäaikaiset rasitusvammansa alkuvuodesta 2017 ja hän on sittemmin syventynyt tämän lähestymistavan opiskeluun ja opettamiseen. Hän kirjoitti aiheesta kirjallisen maisterityönsä "Taubman Approach – pianistin parantava voima", joka huomioitiin muun muassa Rondo-lehdessä. Toukokuussa 2018 hän vieraili Lapin musiikkiopistossa mestarikurssiopettajana ja luennoitsijana.
Oksanen opiskeli Sibelius-Akatemiassa ja Pariisin konservatoriossa. Hänen opettajiinsa ovat kuuluneet Teppo Koivisto, Rebekka Angervo ja Pariisin konservatoriossa vuosina 2014–2015 Denis Pascal. Oksanen on lisäksi osallistunut Pascal Devoyonin, Konstantin Boginon, Edna Golandskyn, Malcolm Bilsonin, Alberto Nosèn, Liisa Pohjolan ja Matti Raekallion pitämille mestarikursseille. Oksanen sai musiikin kandidaatin oppiarvon vuonna 2016 ja siirtyi maisteriopintoihin, joissa häntä on ohjannut Risto-Matti Marin.un muassa tulkinnut Toivo Kuulan kokonaistuotannon pianolle. 
Oksanen on esiintynyt orkesteripianistina nuorten sinfonikkojen (2011) sekä Esa-Pekka Salosen johtaman Sibelius-Akatemian ja Juilliard Schoolin yhteisorkesterin (2017) kanssa. Vuonna 2018 Oksanen vieraili luennoimassa ja pitämässä mestarikurssia Lapin musiikkiopistossa.
Oksanen on toiminut musiikin parissa myös klassisen pianonsoiton ulkopuolella. Hän on myös opiskellut orkesterinjohtoa ja sävellystä.
Helmut Lachenmann

Helmut Friedrich Lachenmann (s. 27. marraskuuta 1935 Stuttgart) on saksalainen säveltäjä.
Lachenmann opiskeli pianonsoittoa, musiikin teoriaa ja kontrapunktia Stuttgartissa vuosina 1955–1958 sekä sävellystä Luigi Nonon johdolla Venetsiassa 1958–1960. Ensimmäistä kertaa Lachenmannin teoksia esitettiin julkisesti Venetsian biennaalissa (1962) ja Darmstadtin kansainvälisillä kesäkursseilla. Hän toimi sävellysprofessorina Hannoverin (1976–1981) ja Stuttgartin musiikkikorkeakouluissa (1981–1999). Hän on myös pitänyt monia seminaareja, workshopeja ja mestarikursseja, esimerkiksi useaan otteeseen Darmstadtin kursseilla vuosina 1978–2006. Vuonna 2008 Lachenmann opetti vierailevana Fromm-professorina Harvardin yliopistossa. Vuonna 2010 hänestä tuli Royal College of Musicin jäsen. Hän on Hannoverin musiikkikorkeakoulun kunniatohtori sekä taideakatemioiden jäsen Berliinissä, Brysselissä, Hampurissa, Leipzigissa, Mannheimissa ja Münchenissä.
Lachenmann on saanut säveltäjänä Ernst von Siemens -musiikkipalkinnon (1997), Royal Philharmonic Societyn palkinnon (2004), Berliinin taidepalkinnon (2008) ja Venetsian biennaalin Kultaisen leijonan (2008). Hänen teoksiaan esitetään monilla festivaaleilla ja konserttisarjoissa Saksassa ja ulkomailla. Lachenmannin teosten joukossa on ooppera "Das Mädchen mit den Schwefelhölzern".
Lachenmann on vieraillut Suomessa kolmesti: Viitasaaren Musiikin aika -festivaalilla 1998, Avantin Suvisoitto -festivaalilla Porvoossa 2002 ja Musica nova -festivaalilla Helsingissä 2023.
Downtown Los Angeles

Downtown Los Angeles tai Financial District on Los Angelesin kaupunginosa. Se on kaupungin hallinnollinen ja kaupallinen keskus.
Maantiede.
Kaupunginosa sijaitsee osittain Bunker Hillin alueella. Lähellä pohjoisessa sijaitsevat vuoret.
Historia.
Downtown on Los Angelesin vanhimpia alueita. Alueella sijaitsee vanhoja historiallisesti merkittäviä rakennuksia.
Liikenne.
Downtownissa sijaitsee tunnettu ja vanha Angels Flight -funikulaari, joka avattiin vuonna 1901 ja oli osa Los Angelesin raitiovaunuverkkoa.
Myös Los Angelesin metron sinisellä, punaisella, violetilla, kultaisella ja expo-linjalla on asemia Downtownin alueella.
Vähäpyöli

Vähäpyöli () on pieni maarekisterikylä Salon kaupungin Perniössä. Kylä sijaitsee kunnan eteläosassa Perniönjoen varrella.
Vähäpyölin kyläalue on kaksiosainen. Toinen sijaitsee Perniönjoen itärannalla Vettenrannan tilan ympärillä ja toinen hieman idempänä metsien keskellä Naskalijärven ympärillä. Jälkimmäinen osa on asumaton, mutta järven rannalla on kesämökkejä. Vettenranta sijaitsee Porinojan pohjoispuolella aivan Perniönjoen rannassa. Kyläalue on tilan lisäksi pelkkää peltoa.
Vähäpyöli on keskiaikainen uudisasutuskylä. Se on ajoittain ollut Latokartanon omistuksessa ja lopulta osia kylistä, myös kylän alkuperäinen kantatila, on liitetty Latokartanoon.
Alex McCarthy

Alex Simon McCarthy (s. 3. joulukuuta 1989 Guildford) on englantilainen jalkapalloilija, pelipaikaltaan maalivahti. Hän edustaa Englannin mestaruussarjassa pelaavaa Southamptonia.
McCarthy edusti vuoteen 2014 saakka Readingia mutta pelasi myös lainalla useissa joukkueissa, muun muassa Yeovil Townissa, Leeds Unitedissa ja Ipswich Townissa. Kauden 2014–2015 hän pelasi Queens Park Rangersissa ja kauden 2015–2016 Crystal Palacessa. Kesällä 2016 hän siirtyi Southamptoniin.
McCarthy pelasi Englannin Valioliigassa ensimmäiset 13 otteluaan kaudella 2012–2013 Readingin joukkueessa. Kaudella 2014–2015 hän pelasi QPR:ssä kolme ja seuraavalla kaudella Crystal Palacessa seitsemän valioliigaottelua. Southamptonissa hän pääsi pelaamaan Valioliigaa ensimmäisen kerran kaudella 2017–2018, jolloin hän oli kentällä 18 ottelussa. Kaudella 2018–2019 hän pelasi 25 valioliigaottelua ja seuraavien neljän kauden aikana järjestyksessään 28, 30, 17 ja kuusi ottelua. Kaudella 2024–2025 hän pelasi viisi valioliigaottelua.
McCarthy pelasi Englannin alle 21-vuotiaiden maajoukkueessa kolme ottelua vuosina 2010–2011. Englannin A-maajoukkueessa hän pelasi marraskuussa 2018 toisen puoliajan ystävyysottelussa Yhdysvaltoja vastaan.
Gary Graham

Gary Rand Graham (6. kesäkuuta 1950 Long Beach, Kalifornia – 22. tammikuuta 2024 Spokane, Washington) oli yhdysvaltalainen näyttelijä, joka tunnetaan muiden muassa rooleistaan TV-sarjoissa "Alien Nation", "Kunnian miehet" ja . Hän esiintyi pienissä sivurooleissa myös TV-sarjoissa "Ally McBeal", "Crusade" ja "Walker, Texasista".
Graham oli kolmesti naimisissa ja hänellä on yksi lapsi ensimmäisestä avioliitostaan.
Näyttelemisen ohella Graham oli avustavana tuottajana TV-sarjassa "The Jace Hall Show" vuosina 2008 ja 2009. Hän myös ohjasi ja käsikirjoitti lyhytelokuvan "Interviews" vuonna 2008.
Laila Pullisen veistospuisto ja kotimuseo

Laila Pullisen veistospuisto ja kotimuseo (aiemmin: Nissbackan kartanon veistospuisto) on veistospuisto Vantaan Hakunilassa, noin 200 metriä Sotungin koululta koilliseen. Se esittelee kuvanveistäjä Laila Pullisen (1933-2015) veistoksia ja ympäristötaideteoksia ja muuta tuotantoa Nissbackan kartanon piha-alueella, viljamakasiinissa sekä taiteilijan ateljeessa ja vuonna 2021 auenneessa kotimuseossa. Yksityiskäytössä olevalla alueella sijaitseva veistospuisto on avoinna yleisölle kesäkuukausina neljästiiviikossa ja ryhmille varauksesta. 
Pullinen perusti veistospuiston yhdessä miehensä, neurologi Carl-Magnus Ramsayn kanssa Ramsayn suvun omistaman Nissbackan kartanon pihapiiriin. Pakkolunastusuhan ja suunnitellun kerrostalorakentamisen alle joutunut tilan ydinosa pelastettiin paljolti kotiuttamalla kansainvälisesti tunnetuksi nousseen taiteilijan veistoskokoelma Euroopasta Vantaalle. Ajatuksena oli yhtäältä turvata tilan säilyminen uhkaavilta kaavoitushankkeilta ja toiseaalta tarjota vantaalaisille linkki paikallishistoriaan. Muutto Pariisista Vantaalle vuonna 1983 antoi taiteilijalle tilaisuuden ympäristötaiteen alaan kuuluvan maareliefien toteuttamiseen jo kotimiljössään. Samalla luonnon valo, värit, äänet ja vaihtuvat olot toivat veistoksiin uusia ulottuvuuksia. Kartanon valoisa piha-alue mahdollisti Pulliselle kivimateriaalin lähes ympärivuotisen työstämisen; tämä edesauttoi kivisten teosten syntyä. 
Nissbackan kartanossa julkinen kesänäyttelytoiminta alkoi vuonna 1985 yhteistyössä Helsingin juhlaviikkojen kanssa, erään lähteen mukaan jo 1984. Nyttemmin vastuullisena on Laila Pullisen poika, veistospuiston toiminnanjohtaja Jean Ramsay yhdessä vaimonsa kanssa. Toiminta on organisoitu keväästä 2018 lähtien Laila Pullisen säätiön kautta.
Esillä on taiteilijan tuotantoa vuosilta 1955–2013.
Varkaus.
Heinäkuun 17. päivän aamuna 2025 huomattiin Laila Pullisen veistospuistosta varastetun kaksi teosta. Veistokset ovat osa veistospuiston ja kotimuseon kulttuurihistoriallisesti merkittävää kokoelmaa tutkinnanjohtaja, rikoskomisario Rauno Jämsän mukaan. Varastetut teokset painavat satoja kiloja ja niiden yhteenlaskettu arvo on noin 140 000 euroa. Varastettujen pronssiteosten nimet ovat "Torso" ja "Pako kolmanteen todellisuuteen".
Mima

Mima () on Japanin kaupunki Shikokun saarella Tokushiman prefektuurissa. Se sijaitsee sisämaassa prefektuurin länsiosassa Yoshinojoen varrella. Pohjois–eteläsuunnassa pitkänomainen kaupunki nousee pohjoisessa Sanukivuorille, etelässä Tsurugivuorelle. Sen alue on valtaosin metsäistä vuoristoa lukuun ottamatta Yoshinojoen varren tasankoalueita, joille asutus on keskittynyt. Pohjoisessa kaupunki rajautuu Kagawan prefektuuriin. Mimassa on 28 937 asukasta (joulukuussa 2019) ja sen pinta-ala on 367,14 neliökilometriä.
Mima on kaupunkina suhteellisen uusi: se perustettiin vuonna 2005 liittämällä yhteen kolme Miman piirikunnan maaseutukaupunkia, Anabuki, Mima ja Waki, sekä Koyadairan kyläkunta. Nimensä kaupunki sai Miman piirikunnalta. Waki kehittyi historiallisesti Awan provinssin keski- ja pohjoisosien kaupallisena keskuksena. Nykyisin merkittäviä elinkeinoja alueella ovat metsätalous, karjanhoito ja maanviljely, joka tuottaa esimerkiksi riisiä, tupakkaa, vihanneksia ja japaninpaperin valmistuksessa käytettäviä kasveja ("kōzo" ja "Edgeworthia chrysantha"). Sateenvarjojen valmistus on perinteinen käsityöteollisuuden ala.
Miman tärkeimpiin nähtävyyksiin kuuluu Wakin vanhakaupunki, joka on suojeltu 1980-luvun lopussa. Sille luonteenomaisia ovat kauppiastalojen väliset, maasta rakennetut palomuurit ("udatsu"). Edo-kaudella kaupungissa harjoitettiin indigovärin kauppaa, myöhemmin Meiji-kaudelta lähtien merkittävimmäksi tuotteeksi tuli silkki. Anabukin alue toimii vuorostaan Tsurugivuorelle ja Anabukijoen laaksoon suuntautuvan matkailun tukikohtana. Kaksi vanhaa kaupungin alueella sijaitsevaa maalaistaloa, Mikin suvun asuintalo ja Nagaokan suvun asuintalo, on otettu Japanin tärkeän kulttuuriomaisuuden luetteloon. Kaupungin lounaisosat kuuluvat Tsurugivuoren puolikansallispuistoon. Mimaa palvelee Yoshinojoen etelärantaa seuraileva JR Shikokun Tokushima-linja.
Paul Kasprowski

Paul Kasprowski on romanialainen karateka. Hän saavutti Euroopan raskaansarjan mestaruuden 1999 voitettuaan loppuottelussa Cayetano Mateon.
Jani Mäenpää

Jani Mäenpää (s. 1975 Turku) on entinen suomalainen jalkapalloilija. Hän pelasi kausina 1996–1999 FC Inter Turun edustusjoukkueessa. Mäenpää pelasi kyseiset kaudet keskuspuolustajaa ja keskikenttää, ja hän teki kolme maalia Veikkausliigassa. Vuonna 2008 hän aloitti Interin juniorijoukkojen valmennuspäällikön työn.
Mäenpään pojat ovat myös aloittaneet jalkapallon ja pelaavat FC Inter Turun riveissä. Mäenpään vanhempi poika Mico Mäenpää debytoi viime kaudella miesten kolmosdivisioonassa.
Liberal Youth

Young Liberals on brittiläisen liberaalidemokraattipuolueen nuorisojärjestö. Sen jäseneksi voivat liittyä alle 30-vuotiaat nuoret sekä opiskelijat.
Järjestö toimi nimellä "Liberal Youth" vuoteen 2016. Sillä on paikallista toimintaa kaikkialla Yhdistyneessä kuningaskunnassa Pohjois-Irlantia lukuun ottamatta. Englannissa, Skotlannissa ja Walesissa toimivat omat paikalliset jäsenjärjestöt.
Young Liberals on sekä Euroopan liberaalinuorten (LYMEC) että Kansainvälisen liberaalinuorten liiton (IFLRY) jäsen, ja oli mukana perustamassa niistä kumpaakin.
Jack Stephens

Jack Stephens (s. 27. tammikuuta 1994 Torpoint) on englantilainen jalkapalloilija, pelipaikaltaan keskuspuolustaja. Hän edustaa Englannin mestaruussarjan Southamptonia. Hän on pelannut Englannin Valioliigassa Southamptonin lisäksi kaudella 2022–2023 lainasopimuksella Bournemouthin joukkueessa.
Stephens aloitti liigauransa syksyllä 2010 Englannin ykkösliigassa pelaavassa Plymouth Argylessa. Vuonna 2011 hän siirtyi Southamptoniin. Vuosina 2014–2016 hän pelasi myös lainalla Swindon Townissa, Middlesbrough'ssa ja Coventry Cityssä. Ensimmäisen valioliigaottelunsa hän pelasi tammikuussa 2017. Hän pelasi tuolla kaudella kaikkiaan 17 valioliigaottelua. Kaudella 2017–2018 hän pelasi Valioliigassa 22 ottelua ja teki kaksi maalia, jotka syntyivät peräkkäisissä otteluissa Brightonia ja West Bromwichia vastaan tammi-helmikuun vaihteessa. Kaudella 2018–2019 Stephens pelasi Valioliigassa 24 ottelua ja teki yhden maalin helmikuussa Cardiff Cityä vastaan. Kaudella 2019–2020 hän pelasi 28 valioliigaottelua ja teki yhden maalin joulukuussa Aston Villaa vastaan. Seuraavilla kausilla hän pelasi 18 ja 11 valioliigaottelua tekemättä maaleja. Kaudella 2022–2023 hän pelasi Southamptonissa kaksi liigaottelua ennen kuin siirtyi syyskuun alussa lainalle Bournemouthiin, jossa hän pelasi 15 valioliigaottelua. Kaudella 2023–2024 hän pelasi Southamptonissa 23 Englannin Mestaruussarjan ottelua. Kaudella 2024–2025 hän pelasi 19 valioliigaottelua ja teki maalin huhtikuussa Fulhamia vastaan.
Stephens on pelannut Englannin alle 18-, alle 19-, alle 20- ja alle 21-vuotiaiden maajoukkueissa. Hän kuului Englannin joukkueeseen alle 21-vuotiaiden EM-kilpailuissa 2017 mutta ei saanut peliaikaa.
Meitar

Meitar () on kaupunki Israelin Eteläisellä hallintoalueella. Sen asukasluku vuonna 2018 oli 8 438.
Maantiede.
Meitar sijaitsee Etelä-Israelissa lähellä Beerseban kaupunkia. 
Lähellä sijaitsee Israelin ja Palestiinan hallinnossa olevan Länsirannan raja. Meitarissa on myös vilkas rajanylityspaikka, jota käyttävät etenkin Israelissa töissä käyvät palestiinalaiset.
Historia.
Meitar perustettiin vuonna 1984. Oman kunnallisvaltuustonsa se sai vuonna 1987.
Väestö.
Meitarin asukasluku oli vuoden 2018 lopussa 8 438. Vuonna 2002 vastaava lukema oli 6 100.
Manoel Pinto

Manoel Pinto on suomalainen näyttelijä, joka näyttelee Kaneli-tonttua .
Giygas

 
Giygas (tunnetaan myös nimillä "Giegue" ja "Gyiyg", "Gīgu") on Nintendon Mother -peleissä esiintyvä fiktiivinen hahmo. Hän toimii sekä sarjan ensimmäisessä pelissä "Motherissa" että myös sen jatko-osassa "EarthBoundissa" pelien loppuvastustajana. Giygas on avaruusolento, joka pyrkii hävittämään koko ihmiskunnan, mutta pelin sankarina toimiva lapsipäähenkilö ("Motherissa" Ninten, "EarthBoundissa" Ness) yrittää ystäviensä kanssa estää Giygasin aikeet.
Hahmon luonti ja teoriota.
Hahmon sekä pelisarjan luoja Shigesato Itoi kertoi "EarthBoundissa" Giygasia käytävän surrealistisen lopputaistelun saaneen inspiraationsa lapsuuden traumoista, jotka syntyivät hänen nähtyään murharaiskauskohtauksen elokuvassa "Kenpei to Barabara Shibijin" vuodelta 1957. Pelissä käytävän taistelun yhteydessä Giygasin muoto muistuttaa paikoittain monen pelaajan mielestä sikiötä ja tämän vuoksi on väläytelty teorioita että taistelu on eräänlainen vertauskuva ennenaikaisen abortin suorittamista.
Vastaanotto.
IGN listasi Giygasin lopputaistelun "EarthBoundista" kymmenen elokuvallisimpia videopelielämyksiä käsittävälle listalle. GameSpot ja Complex listasivat samaisen taistelun yhdeksi kaikkien aikojen vaikeimmiksi videopeleissä koskaan, ja Chloi Rad IGN:ltä kutsui Giygasia yhdeksi kauhistuttavimmiksi videopelihahmoiksi koskaan.
Kansainvälinen liberaalinuorten liitto

Kansainvälinen liberaalinuorten liitto (lyh. IFLRY) on kansainvälinen kattojärjestö, joka on tarkoitettu liberaalien puolueiden nuorisojärjestöille. Järjestö on Liberal Internationalian jäsenjärjestö, mutta kuitenkin siitä itsenäinen. Järjestö on rekisteröity Saksassa. 
Suomalaisista poliittisista nuorisojärjestöistä IFLRY:n jäseniä ovat Keskustanuoret ja RKP-nuoret. 
Historia.
IFLRY perustettiin vuonna 1947 Cambridgessa nimellä "World Federation of Liberal and Radical Youth" (WFLRY). Liiton perustamista olivat edeltäneet lukuisat samanmielisten poliittisten nuorisojärjestöjen tapaamiset. 
Alusta alkaen järjestö oli hyvin eurosentrinen, mikä johti päällekkäisyyksiin "European Federation of Liberal and Radical Youth" -järjestön kanssa, joka oli nimenomaan eurooppalaisten liberaalien nuorisojärjestöjen kattojärjestö. Tästä syystä WFLRY lakkautettiin 1979 ja jäljelle jääneet "European Federation of Liberal and Radical Youth" -järjestön jäsenet perustivat uuden liiton nimeltä "International Federation of Liberal and Radical Youth" (IFLRY). Samaan aikaan liittoon alkoi liittyä jäsenjärjestöjä myös Euroopan ulkopuolelta.
Vuonna 2001 liiton nimestä poistettiin sana "Radical", vaikkakin sen R-kirjain jäikin viralliseen lyhenteeseen.
Toiminta.
IFLRY:n ylin päättävä elin on sen yleiskokous, joka järjestetään vähintään kahden vuoden välein. Siellä valitaan liiton hallitus ja tehdään päätöksiä mm. budjettia, linjapaperia ja toimintasuunnitelmaa koskien. 
Liitolla on tällä hetkellä yhdeksän ohjelmaa, joiden kautta jäsenistö voi esim. järjestää tapahtumia ja koulutuksia tai julkaista kannanottoja.
Harjoittelijapoolilla tarkoitetaan mentorointia, jossa vapaaehtoiset ammattilaiset jakavat omaa osaamistaan muille. Libel on liiton ylläpitämä blogi, jossa julkaistaan jäsenistöä kiinnostavia artikkeleita ajankohtaisista aiheista, mutta myös sellaisista aiheista, joita halutaan nostaan esille. Libelin tavoite on myös luoda mahdollisuus keskustelulle ja väittelyille.
Jäsenjärjestöt.
Lähde:
Hämeenlinnan kansallinen kaupunkipuisto

Hämeenlinnan kansallinen kaupunkipuisto on Suomen ensimmäinen kansallinen kaupunkipuisto, joka perustettiin Hämeenlinnaan tammikuussa 2001. Idea kansallisiin kaupunkipuistoihin saatiin Tukholmasta, jonne (ja osin Solnaan sekä Lidingöön) perustettiin vuonna 1995 ensimmäisenä maailmassa kansalliseksi kaupunkipuistoksi kutsuttu laajempi puistoalue, Kungliga nationalstadsparken (tunnetaan myös nimellä "Ekoparken" tai "Nationalstadsparken"). 
Hämeenlinnassa kansalliseen kaupunkipuiston länsiosaan kuuluu Vanajaveden ympäristöä, keskustasta esimerkiksi Hämeen linna ympäristöineen ja Puistonmäestä Hämeenlinnan kaupunginpuisto (Parkki). Pääosa kaupunkipuiston pinta-alasta sijoittuu Vanajaveden itäpuolelle Sairion, Aulangon ja Luhtialan kaupunginosiin. Esimerkiksi Aulangon luonnonsuojelualue ja Aulangonjärvi ovat osa kaupunkipuistoa.
Vuonna 2014 Suomen kansalliset kaupunkipuistot voittivat eurooppalaisen puutarhaperinneverkoston (EGHN) puutarhapalkinnon laaja-alaisten viheralueiden sarjassa. Tässä vaiheessa Suomessa oli jo kuusi kansallisia kaupunkipuistoa. Vuoden 2020 lopussa kansallisten kaupunkipuistojen lukumäärä oli kohonnut jo kymmeneen: Forssa, Hanko, Heinola, Hämeenlinna, Kokkola, Kotka, Kuopio, Pori, Porvoo ja Turku.
&lt;br clear=left&gt;
Quadriga (täsmennyssivu)

Quadriga tarkoittaa muun muassa seuraavia:
Whakaari

Whakaari eli White Island on saari ja hyvin aktiivinen tulivuori Uudessa-Seelannissa 48 kilometrin päässä Pohjoissaaren itärannikolta.
Saarelle perustettiin 1885 rikkikaivos, jonka toiminta päättyi 1914, kun kraatterin seinä romahti. Kaivos ja kaivostyöntekijöiden kylä tuhoutuivat, ja 12 henkeä kuoli. Kaivostoimintaa yritettiin jatkaa 1920-luvulla, mistä jäljellä on matkailukohteeksi muuttuneita rakennuksia. 
Tulivuori purkautui 9. joulukuuta 2019, ja ainakin 18 henkeä kuoli. Kun kaksi kadonnutta julistettiin myöhemmin kuolleiksi, virallinen uhriluku on 20.
Sde Boker

Sde Boker () on kibbutsi Negevin autiomaassa Israelin Eteläisellä hallintoalueella. Kibbutsi perustettiin vuonna 1952 ja sen asukasluku oli vuoden 2018 lopussa 464.
Maantiede.
Sde Boker sijaitsee Israelin Negevin autiomaan keskiosissa noin 19 kilometriä Yeruhamista etelään.
Historia.
Sde Bokerin kibbutsi perustettiin vuonna 1952. Sen asukkaat olivat tyypillisesti eri israelilaisten poliittisten liikkeiden toimijoita. Esimerkiksi David Ben-Gurion muutti vaimonsa kanssa Sde Bokeriin vuonna 1953. Tarkoitus oli aloittaa maatalous keskellä tuolloista aavikkoa. Maata vallattiin maatalouskäyttöön hyödyntämällä keinokastelua. Vettä aavikolle saadaan ajoittaisten sateiden tuottamista tulvavesistä ja jätevedestä.
Talous.
Sde Bokerissa kasvatetaan esimerkiksi hevosia, lampaita ja siipikarjaa. Alueella on myös sitruspuutarhoja ja viiniviljelmiä.
Vuonna 1965 perustettu Midreshet Ben-Gurion, joka sijaitsee noin viisi kilometriä kibbutsista etelään, on oppilaitos, joka sisältää sisäoppilaitoksen ja opettajakoulun.
Väestö.
Sde Bokerin asukasluku oli vuoden 2018 lopussa 464. Vuonna 2002 vastaava lukema oli 471.
Yeruham

Yeruham () on kaupunki Negevin autiomaassa Israelin Eteläisellä hallintoalueella. Sen asukasluku oli vuoden 2018 lopussa 9 974.
Maantiede.
Yeruham sijaitsee Negevin autiomaassa noin 14 kilometriä Dimonan kaupungista luoteeseen.
Historia.
Ennen nykyisen kaupungin perustamista Palestiinan mandaattialueen brittihallinto teki joitakin maaöljyn koeporauksia Yeruhamin alueella, johon liittyen paikalle rakennettiin tie. Paikan arabiankielinen nimi oli Tell Rakhma. Yeruham perustettiin vuonna 1951 ja sen ensimmäiset asukkaat olivat juutalaisia siirtolaisia esimerkiksi Romaniasta, Pohjois-Afrikasta ja Irakista. Oman kunnallisvaltuustonsa Yeruham sai vuonna 1959.
Paikalle oli kaavailtu maatalouteen perustuvaa yhteisöä, mutta maatalouden kehittyminen oli hyvin hidasta ja työttömyys suurta. Paikalliset asuivat pitkään alun perin väliaikaisiksi asumuksiksi tarkoitetuissa puuhökkeleissä. Työllisyystilanne parani, kun jonkin matkan päähän Yeruhamista avattiin Oronin fosfaattikaivaus ja Dead Sea Works. Vesihuolto parani puolestaan Nahal Revivimin tulvavesipadon rakentamisen jälkeen. 
Talous.
Yeruhamin asukkaiden pääasiallisia työnantajia nykyisin ovat paikallinen teollisuus ja julkinen sektori. Etenkin teollisuuden menestys on ollut ailahtelevaa. Yeruhamin työttömyysaste ja palkkataso on pysytellyt Israelin keskiarvoa huonompana. 
Väestö.
Yeruhamin asukasluku oli vuoden 2018 lopussa 9 974. Vuonna 2002 vastaava lukema oli 8 610, vuonna 1970 5 400 ja vuonna 1959 229.
Luettelo 2020-luvun suomalaisista elokuvista

Luettelo Suomessa tuotetuista elokuvista julkaisuvuoden mukaan. Aakkosellisesta luettelosta elokuvista katso
Kutunen

Kutunen ("Tubifera ferruginosa") on limasieniin kuuluva alkueliö.
Kutusen nuoret limakot ovat punertavia ja vanhemmiten “itiöemä” on ruskea. Ne kasvavat jopa 15 cm:n pituisiksi epäsäännöllisiksi läikiksi, joiden pinta koostuu noin puolen millimetrin kuplista, ja muistuttaa vähän vadelman pintaa.
Kutunen kasvaa vanhasta ja lahonneesta puusta.
Mitzpe Ramon

Mitzpe Ramon () on kaupunki Negevin autiomaassa Israelin Eteläisellä hallintoalueella. Sen asukasluku oli vuoden 2018 lopussa 5 221.
Maantiede.
Mitzpe Ramon sijaitsee Etelä-Israelissa Negevin autiomaassa noin 87 kilometriä Beerseban kaupungista etelään. Kaupungin vieressä sijaitsee Ramonin kraatteri, jonka mukaan kaupunki on saanut nimensä.
Historia.
Mitzpe Ramon perustettiin vuonna 1954. Alun perin se oli vain maantietä alueelle rakentaneille työntekijöille tarkoitettu asuntoleiri. Paikkakuntaa päätettiin yrittää asuttaa pysyvämmin, mutta paikan kehitys kangerteli varsinkin alkuvaiheessa. Maantie kohti pohjoista oli ajoittain poikki tulvavesien takia ja muulloin vettä piti tuoda paikalle kuorma-autoilla. Pikku hiljaa paikka alkoi kuitenkin kasvaa ja sinne muutti juutalaisia siirtolaisia etenkin Pohjois-Afrikasta ja Euroopasta. Mitzpe Ramon sai oman kunnallisvaltuustonsa vuonna 1964.
Talous.
Melko eristyksissä sijaitsevan kaupungin työttömyysaste ja tulotaso on ollut Israelin keskimääräistä heikompi. Kuitenkin etenkin paikkakunnan matkailualaa on pyritty kehittämään. 
Väestö.
Mitzpe Ramonin asukasluku oli vuoden 2018 lopussa 5 221. Vuonna 2002 vastaava lukema oli 4 820 ja vuonna 1968 1 470.
Leigh Gill

Leigh Gill on brittiläinen näyttelijä. Hänet tunnetaan rooleistaan elokuvassa "Joker", sekä televisiosarjassa "Game of Thrones".
Sow Hawa Mariko

Sow Hawa Mariko (s. 4. lokakuuta 1946 Youwarou) on malilainen toimittaja ja hallintovirkailija. Hän on maan ensimmäinen naispuolinen journalisti.
Hawa Mariko syntyi opettajan perheeseen. Hän kävi alakoulun Douentzassa ja keskikoulun Bamakossa. Mariko opiskeli journalismia Dakarin ja Strasbourgin yliopistossa ja työskenteli sanomalehti "L’Essorin" toimittajana vuodesta 1971. Vuosina 1974–1976 hän toimi presidentti Moussa Traorén lehdistöavustajana ja vuosina 1976–1980 tiedotusministeriön neuvonantajana. Työskenneltyään muutaman vuoden Malin ulkomaankaupan keskuksessa ja YK:n kauppa- ja kehityskonferenssin projektissa Mariko siirtyi vuonna 1983 valtionvarainministeriön vakuutusvalvontaosastolle, josta hän jäi eläkkeelle vuoden 2008 alussa.
Mariko on kansallisuudeltaan bambara ja uskonnoltaan muslimi. Hän on entisen pääministerin Abdoulaye Sékou Sown leski ja kolmen lapsen äiti.
Nick Kellogg

Nick Kellogg (s. 11. joulukuuta 1991 Westerville, Ohio) on yhdysvaltalainen koripalloilija, pelipaikaltaan takamies. Hän on pelannut ammattilaisena Suomen, Puolan ja Georgian pääsarjoissa sekä Ranskan toiseksi korkeimmalla sarjatasolla.
Elämä ja ura.
Kellogg pelasi yliopistokoripalloa Ohion yliopiston joukkueessa vuosina 2010–2014. Viimeisellä yliopistokaudellaan hän heitti 15,5 pistettä ottelua kohden ja oli konferenssinssa parhaimmistoa muun muassa vapaa- ja kolmen pisteen heitoissa.
Yliopistouransa jälkeen Kellogg siirtyi ammattilaiseksi Eurooppaan. Ensimmäisen ammattilaiskautensa hän pelasi Georgian pääsarjassa pudotuspeleihin yltäneessä BC Batumissa ja kaksi seuraavaa kautta Puolan pääsarjajoukkue Start Lublinissa. Kauden 2017–2018 syyspuoliskolla Kellogg pelasi Ranskan toiseksi korkeimmalla sarjatasolla Chorale Roanne Basketissa viidessä ottelussa. Helmikuussa 2019 hän siirtyi Suomen pääsarjassa pelanneeseen Kobriin. Toisessa ottelussaan Kobrissa Kellogg heitti KTP-Basketia vastaan 45 pistettä, mikä oli sarjan suurin lukema lähes neljään vuoteen. Kobrat sijoittui runkosarjan häntäpäähän ja joutui karsimaan sarjapaikastaan. Kellogg pelasi Kobrissa kevätkauden 15 runkosarjaotteluaan 20,0 pisteen ja 4,3 korisyötön keskiarvoilla.
Seuraavan kauden Kellogg pelasi Ranskan toiseksi korkeimmalla sarjatasolla Paris Basketballissa. Alkukaudesta 2019–2020 Kellogg ei pelannut. Joulukuussa 2019 hän palasi Suomen pääsarjaan tehtyään sopimuksen Tampereen Pyrinnön kanssa. Runkosarjassa Kellogg kirjautti parhaimmillaan yhdessä ottelussa 29 pistettä. Pyrintö sijoittui runkosarjassa lopulta viidenneksi kauden keskeydyttyä pysyvästi koronaviruspandemian vuoksi.
Pelityyli ja ominaisuudet.
Kelloggiin siirtyessä Pyrintöön joukkueen päävalmentaja Sami Toiviainen kertoi hänen olevan kumpaakin takamiespaikkaa pelaava sekä näitä puolustamaan pystyvä pelaaja.
Yksityiselämä.
Kelloggin isä Clark Kellogg pelasi koripalloa NBA:ssa ja on tullut tunnetuksi myös asiantuntijakommentaattorina televisiossa sekä menestyneessä NBA 2K -pelisarjassa.
Käytävä

Käytävä on huonetila tai muu rakennuksen sisäpuolinen osa, joka yhdistää rakennuksen eri osat toisiinsa ja toimii kulkuväylänä näiden välillä. Käytävät voivat myös yhdistää erillisiä rakennuksia tai muita kohteita toisiinsa. Eräs yleisimmistä käytävätyypeistä on porraskäytävä, joka yhdistää rakennuksen eri kerrokset.
Laajemmassa merkityksessä termillä "käytävä" voidaan tarkoittaa mitä tahansa muodoltaan pitkää ja kapeaa kulkuväylää, kuten puistokäytävä, jalkakäytävä ja ekologinen käytävä.
Rustikka

Rustikka ("Aporpium canescens") on koko Suomessa harvinaisena tavattava kääpälaji. Se viihtyy kosteissa metsäympäristöissä, vanhoissa metsissä makaavilla maapuilla. Isäntäpuita ovat lehtipuut kuten koivut ja tervaleppä. Usein rustikka kasvaa taula- tai pakurikäävän pehmeäksi lahottamissa puissa. Aiemmin rustikkaa on luultu samaksi lajiksi pohjoisamerikkalaisen "Protomerulius caryae" -käävän kanssa.
Rustikan yksivuotinen itiöemä on alustanmyötäisesti kasvava ja yleensä alaltaan pieni tai keskikokoinen. Kokonaispaksuus on 1-3 mm. Tuoreena kääpä on juustomaisen pehmeästi lohkeava ja muuttuu kuivuessaan kovaksi. Kapea reunus on pillipintaa vaaleampi ja tiivis. Pillipinta on harmahtavanvalkea, pilleissä on heikko okran tai oliivin sävy ja syvällä pilleissä näkyy maitosuklaanruskeaa. Aktiivisesti kasvava itiöemä pisaroi pillipinnalle oluenväristä nestettä. Raapaisukohdat muuttuvat heti mustanruskeiksi. Pyöreitä pillejä mahtuu 4-6 millimetrille ja leikkauspinnassa pillit ovat korkin- tai maitokaakaonruskeita. Pohjamalto on tuoreena hyytelömäistä ja kuivana rustomaisten tummien juonteiden sävyttämä. Tuoreena rustikka tuoksuu pistävälle ja maistuu makeahkolle. Rustikka on helppo sekoittaa muihin vaaleisiin resupinaattisiin kääpiin.
Rustikat

Rustikat ("Aporpium") on sienisuku, joka kuuluu jakokantaisten sienten Auriculariales-lahkoon. Rustikat voidaan rakenteensa puolesta lukea hyytelösieniin tai kääpiin. Rustikat ovat valkolahottajia. Rustikoiden lajiston tutkimus on kesken, joten usein lajeihin viitataan rustikkaryhmänä "Aporpium caryae coll.".
Samsung Galaxy S Advance

Samsung Galaxy S Advance on Samsung Electronicsin huhtikuussa 2012 julkaisema älypuhelin. Puhelimessa on neljän tuuman Super AMOLED -näyttö, jonka tarkkuus on 480 × 800 kuvapistettä. Siinä on ygden gigahertsin kaksiydinsuoritin, 768 megatavua keskusmuistia ja 8 tai 16 gigatavua tallennustilaa. Laite tukee enintään 32 gigatavun microSD-kortteja. Puhelimessa on 5 megapikselin pääkamera ja 1,3 megapikselin etukamera. Akkua on 1 500 milliampeerituntia. Laitteen käyttöjärjestelmä on oletuksena Android 2.3.6 (Gingerbread), mutta sen voi päivittää 4.1.2 (Jelly Bean) -versioon. Android-käyttöjärjestelmän lisäksi puhelin on varustettu TouchWiz-käyttöliittymällä.
Volmari Iso-Hollon patsas

Volmari Iso-Hollon patsas on Erkki Kannoston vuonna 1994 tekemä patsas, joka sijaitsee Keravalla Volmari Iso-Hollon aukiolla. Patsas kuvaa estejuoksun kaksinkertaista olympiavoittajaa, yleisurheilija Volmari Iso-Holloa. 
Kannosto veisti patsaan Herttoniemessä, ja se valettiin pronssiin Kellokoskella. Patsas maksoi yhteensä lähes 400 000 markkaa.
Adam Masina

Adam Masina (s. 2. tammikuuta 1994 Khouribga, Marokko) on italialainen jalkapalloilija, pelipaikaltaan vasen laitapuolustaja. Hän edustaa Serie A:ssa pelaavaa Udinesea.
Masina on italialaisseura Bolognan kasvatti, joka pelasi nuorena myös lainalla Giacomensessa. Bolognaa edustaen hän pelasi Serie A:ssa 99 ottelua ja teki niissä kolme maalia vuosina 2015–2018. Serie B:ssä hän pelasi 25 ottelua ja teki yhden maalin kaudella 2014–2015. Kesällä 2018 Masina siirtyi englantilaisseura Watfordiin. Hän pelasi kaudella 2018–2019 Valioliigassa 14 ottelua ja seuraavalla kaudella 26 ottelua, joissa hän teki yhden maalin. Kauden 2020–2021 Watford pelasi Englannin mestaruussarjassa, jossa Masina pelasi 25 ottelua ja teki kaksi maalia. Kaudella 2021–2022 hän pelasi Valioliigassa 15 ottelua.
Masina on pelannut Italian alle 21-vuotiaiden maajoukkueessa kuusi ottelua vuosina 2015–2017.
Craig Dawson

Craig Dawson (s. 6. toukokuuta 1990 Rochdale) on englantilainen jalkapalloilija, pelipaikaltaan keskuspuolustaja. Hän edusti viimeksi Englannin Valioliigassa pelaavaa Wolverhampton Wanderersia.
Dawson aloitti pääsarjauransa syyskuussa 2011 West Bromwich Albionin joukkueessa pelattuaan aiemmin alemmilla sarjatasoilla. Keväällä 2013 hän pelasi lainalla mestaruussarjan Bolton Wanderersissa mutta muutoin hän pelasi WBA:ssa vuoteen 2019 saakka ja sai seurassa tililleen 153 valioliigaottelua ja niissä 12 maalia sekä kaudella 2018–2019 mestaruussarjassa 41 ottelua ja kaksi maalia sekä nousukarsinnassa kaksi ottelua ja yhden maalin.
Kesällä 2019 Dawson siirtyi valioliigaseura Watfordiin, jossa hän kaudella 2019–2020 pelasi 29 liigaottelua, joista 26 avauskokoonpanossa, ja teki kaksi maalia. Seuraavalla kaudella hän pelasi Mestaruussarjaan pudonneessa Watfordissa vain yhden liigacupin ottelun. Hän siirtyi 12. lokakuuta 2020 loppukauden kestäneellä lainasopimuksella Valioliigan West Hamiin, jossa pelasi 22 pääsarjaottelua ja teki kolme maalia. Hän siirtyi pysyvästi West Hamiin kesällä 2021. Kaudella 2021–2022 hän pelasi Valioliigassa 34 ottelua ja teki niissä kaksi maalia. Eurooppa-liigassa West Ham eteni välieriin ja Dawson pelasi kymmenen ottelua ja teki maalin alkulohkossa Genkiä sekä puolivälierissä Lyonia vastaan. Kaudella 2022–2023 Dawson pelasi West Hamissa kahdeksan valioliigaottelua ja neljä Konferenssiliigan ottelua, joissa hän teki yhden maalin, ennen siirtymistään Wolverhamptoniin tammikuussa 2023. Kauden jälkipuoliskolla hän pelasi 17 liigaottelua ja teki maalin heti ensimmäisessä Wolves-ottelussaan Liverpoolia vastaan. Kaudella 2023–2024 hän pelasi Valioliigassa 25 ottelua ja teki joulukuussa maalin Evertonia vastaan. Seuraavalla kaudella hän pelasi 15 liigaottelua. Hänen sopimustaan Wolverhamptonin kanssa ei jatkettu kesällä 2025.
Dawson pelasi Englannin alle 21-vuotiaiden maajoukkueessa vuosina 2011–2013 ja edusti Isoa-Britanniaa Lontoon olympialaisissa 2012.
Hangon kansallinen kaupunkipuisto

Hangon kansallinen kaupunkipuisto on toukokuussa 2008 Hankoon perustettu, Hankoniemen etelä- ja lounaisrannikkoa sekä edustan saaristoa kattava, yhteenä 63 nelikökilometrin laajuinen kansallinen kaupunkipuisto.
Hangon kansallisen kaupunkipuiston alueella tapahtuu siirtymä perinteikkäältä satama- ja kylpyläkaupungista avoimempaan meriympäristöön. Kaupunkipuisto sisältää mantereella kantakaupungin radan eteläpuolisia puisto-, virkistys-, ranta- ja luontoalueita sekä Hangon kantakaupungin rakennushistoriallisesti arvokkaita kaupunginosia, kortteleita ja katualueita. Idässä kaupunkipuisto alkaa Furuvikin luonnonsuojelu- ja virkistysalueesta. Lännessä kaupunkipuisto ulottuu maakuntarajaan ja samalla Saaristomeren yhteistoiminta-alueeseen saakka. Kaupunkipuistoon kuuluvat monet kylpyläkaupungin tunnetut hiekkarannat, rakennettua kulttuuriympäristöä pitsihuviloineen, esimerkiksi ravintola Hangon Casino ympäristöineen ja Hangon kirkkomäki. Mukaan lukeutuvat Tulliniemen luonnonsuojelualue, Uddskatanin luonnonsuojelualue ja Hauensuoli. Kaupunkipuistoon kuuluvat Hankoniemen edustan merialueet ja lukuisat saaret ovat Hangon kaupungin ja Suomen valtion omistuksessa.
Vuonna 2014 Suomen kansalliset kaupunkipuistot voittivat eurooppalaisen puutarhaperinneverkoston (EGHN) puutarhapalkinnon laaja-alaisten viheralueiden sarjassa. Tässä vaiheessa Suomessa oli jo kuusi kansallisia kaupunkipuistoa. Vuoden 2019 lopussa Suomessa oli yhdeksän kansallisia kaupunkipuistoa: Forssassa, Hangossa, Heinolassa, Hämeenlinnassa, Kotkassa, Kuopiossa, Porissa, Porvoossa ja Turussa.
Air New Zealandin lento 901

Air New Zealandin lento 901 (TE901) oli Air New Zealand -lentoyhtiön järjestämä lento, joka vei turisteja katsomaan Etelämantereen maisemia. Lennolla kone törmäsi Mount Erebus -tulivuoreen ja kaikki koneessa olleet kuolivat.
Onnettomuus.
Air New Zealand on Uuden-Seelannin valtion omistama lentoyhtiö. Se oli aloittanut pari vuotta aiemmin vuonna 1977 maisemalennot Etelämantereelle. Lennot tehtiin selvästi turvallisen korkeuden alapuolella, että sen maksavat asiakkaat saivat parempia valokuvia. Turmalennolla lentokone ajautui väärälle reitille ja kone törmäsi 3794 metriä korkeaan tulivuori Mont Erebusiin. Nykypäivän tekniikalla tämä ei olisi enää mahdollista. Koneen matkustajista oli valtaosa uusiseelantilaisia. Tapahtuma-aikana onnettomuus sai aikaan suurta huomiota. Tuolloin Uudessa-Seelannissa asui noin kolme miljoonaa asukasta, ja lähes kaikilla oli jokin yhteys uhreihin tai muuten tapahtumiin osallistuneisiin. Lento-onnettomuuden uhreja oli 257, ja heistä neljääkymmentä ei koskaan tunnistettu. Valtaosa koneen hylystä jätettiin tapaturmapaikalle.
Turman tutkinta.
Aluksi onnettomuudesta syytettiin lentäjiä, koska lentokone oli lentänyt turvallisen lentokorkeuden alapuolella. Tätä selitystä ei yleisesti hyväksytty. Turman tutkinta annettiin kuninkaalliselle komissiolle. Tutkintakomissio tuli siihen tulokseen, että lentoyhtiö Air New Zealand oli syyllinen onnettomuuteen. Lentoyhtiö oli ohjeistanut lentäjiä väärin, minkä takia lentäjät luulivat lentävänsä eri reittiä kuin mikä oli ohjelmoitu lentokoneeseen. Lentäjät luulivat lentävänsä tasaisen jäälakeuden yllä, vaikka itse asiassa heidän reitillään oli korkea tulivuori. Tutkintakomission mukaan lentoyhtiö oli sysännyt turman syyn lentäjien harteille välttääkseen oman vastuunsa. Tällä tavoin se pystyi välttämään omaisille maksettavia korvauksia. Tutkimuksen päällikkö Peter Mahon kuvasi lentoyhtiön puolustuksen puheita valheeksi lauseella "An orchestrated litany of lies", "orkesteroitu valheiden litanja", joka tarttui kansalliseen tietoisuuteen. Lentoyhtiö vei asian valitustuomioistuimeen ja voitti.
Anteeksipyyntö.
Vielä neljäkymmentä vuotta myöhemminkin onnettomuus puhutti Uudessa-Seelannissa. Vuonna 2019 lentoyhtiö Air New Zealandin puheenjohtaja Therese Walsh pahoitteli lentoyhtiön puolesta, että oli vuonna 1979 epäonnistunut huolehtimaan matkustajistaan ja henkilöstöstään. Samalla Uuden-Seelannin pääministeri Jacinda Ardern esitti anteeksipyynnön Uuden-Seelannin hallituksen puolesta.
Dalbavansiini

Dalbavansiini on seos glykopeptideihin kuuluvia orgaanisia yhdisteitä. Sitä käytetään lääketieteessä antibioottina ihoinfektioiden hoidossa.
Ominaisuudet ja käyttö.
Dalbavansiini koostuu viidestä rakenteellisesti toisiaan muistuttavasta yhdisteestä. Seos on puolisynteettinen ja perustuu "Nonomuraea"-aktinobakteerien tuottamaan A40926-glykopeptidiin. Dalbavansiinin antibioottiset ominaisuudet perustuvat siihen, että se estää bakteerien soluseinän muodostamiseen tarvittavan peptidoglykaanikerroksen synteesiä. Lääkeaine tehoaa grampositiivisiin bakteereihin ja myös niihin stafylokokki- ja streptokokkikantoihin, jotka ovat vastustuskykyisiä monille muille antibiooteille. Dalbavansiinia käytetään bakteerien aiheuttamien ihotulehdusten hoitoon ja se annostellaan ruiskeena suoneen. Markkinoille se tuli vuonna 2014. 
Haittavaikutukset.
Dalbavansiini voi aiheuttaa huonovointisuutta, ripulia, pääkipua ja kuumeilua. Yleisesti ottaen se on kuitenkin hyvin siedetty lääkeaine.
Paul Wernick

Paul Wernick on kanadalainen käsikirjoittaja ja tuottaja. Hän on tehnyt Rhett Reesen kanssa käsikirjoituksia elokuviin "Zombieland" (2009), "" (2013), "Deadpool" (2016), "Life" (2017), "Deadpool 2" (2018) ja "Deadpool &amp; Wolverine" (2024).
Rhett Reese

Rhett Reese on yhdysvaltalainen käsikirjoittaja ja tuottaja. Hänen käsikirjoitustöitään ovat Paul Wernickin kanssa tehdyt elokuvat "Zombieland" (2009), "" (2013), "Deadpool" (2016), "Life" (2017), "Deadpool 2" (2018) ja "Deadpool &amp; Wolverine" (2024).